### NN 31/2019 (27.3.2019.), Odluka o objavi okvira revizijskih standarda Međunarodne organizacije vrhovnih revizijskih institucija (INTOSAI)

Državni ured za reviziju

638

Na temelju odredbi članka 16. Zakona o Državnom uredu za reviziju (»Narodne novine« 25/19), glavni državni revizor donosi

ODLUKU

O OBJAVI OKVIRA REVIZIJSKIH STANDARDA MEĐUNARODNE ORGANIZACIJE VRHOVNIH REVIZIJSKIH INSTITUCIJA (INTOSAI)

I.

Odredbom članka 19. stavka 4. Zakona o Državnom uredu za reviziju, propisano je da se revizija obavlja na način i prema postupcima utvrđenim okvirom revizijskih standarda Međunarodne organizacije vrhovnih revizijskih institucija (INTOSAI) i Kodeksom profesionalne etike državnih revizora.

II.

Revizijski standardi Međunarodne organizacije vrhovnih revizijskih institucija (INTOSAI) nose naziv Međunarodni standardi vrhovnih revizijskih institucija (International Standards of Supreme Audit Institutions), (dalje u tekstu: ISSAI standardi). ISSAI standardi sastoje se od dokumenata koje je usvojio Kongres Međunarodne organizacije vrhovnih revizijskih institucija (INCOSAI), s ciljem reguliranja profesionalnih standarda rada vrhovnih revizijskih institucija.

Vrhovna revizijska institucija u Republici Hrvatskoj je Državni ured za reviziju. Prema odredbi članka 54. Ustava Republike Hrvatske, Ured je najviša revizijska institucija koja je samostalna i neovisna u svom radu.

III.

ISSAI okvir čine:

|  |  |
| --- | --- |
| Prva razina – Osnovna načela | |
| ISSAI 1 | Limska deklaracija |

|  |  |
| --- | --- |
| Druga razina – Preduvjeti za rad vrhovnih revizijskih institucija | |
| ISSAI 10 | Meksička deklaracija o neovisnosti vrhovnih revizijskih institucija |
| ISSAI 11 | INTOSAI smjernice i dobra praksa u pogledu neovisnosti vrhovnih revizijskih institucija |
| ISSAI 12 | Vrijednosti i korist od vrhovnih revizijskih institucija – pokretanje promjena u životu građana |
| ISSAI 20 | Načela transparentnosti i odgovornosti |
| ISSAI 21 | Principi transparentnosti – primjeri dobre prakse |
| ISSAI 30 | Kodeks etike |
| ISSAI 40 | Kontrola kvalitete u vrhovnim revizijskim institucijama |

|  |  |
| --- | --- |
| Treća razina – Temeljna revizijska načela | |
| ISSAI 100 | Temeljna načela revizije javnog sektora |
| ISSAI 200 | Temeljna načela financijske revizije |
| ISSAI 300 | Temeljna načela revizije učinkovitosti |
| ISSAI 400 | Temeljna načela revizije usklađenosti |

|  |  |
| --- | --- |
| Četvrta razina – Revizijske smjernice | |
| Smjernice za primjenu | |
| ISSAI 1000-2999 | Smjernice za financijsku reviziju |
| ISSAI 3000-3999 | Smjernice za reviziju učinkovitosti |
| ISSAI 4000-4999 | Smjernice za reviziju usklađenosti |
| Posebne smjernice | |
| ISSAI 5000-5099 | Smjernice za reviziju međunarodnih institucija |
| ISSAI 5100-5199 | Smjernice za reviziju zaštite okoliša |
| ISSAI 5200-5299 | Smjernice za reviziju privatizacije |
| ISSAI 5300-5399 | Smjernice za IT reviziju |
| ISSAI 5400-5499 | Smjernice za reviziju javnog duga |
| ISSAI 5500-5599 | Smjernice za reviziju novčanih pomoći za slučaj katastrofa |
| ISSAI 5600-5699 | Smjernice za kolegijalni pregled |
| ISSAI 5700-5799 | Smjernice za reviziju prevencije korupcije |
| ISSAI 5800-5899 | Smjernice za zajedničke revizije vrhovnih revizijskih institucija |
| INTOSAI GOV – INTOSAI smjernice za dobro upravljanje | |
| INTOSAI GOV 9100-9199 | Unutarnje kontrole |
| INTOSAI GOV 9200-9299 | Računovodstveni standardi |
| INTOSAI GOV 9300-9399 | Principi vanjskih revizijskih angažmana za međunarodne institucije |
| INTOSAI GOV 9400-9499 | Upute za ocjenu javnih politika |

Međunarodna organizacija vrhovnih revizijskih institucija
 (INTOSAI) ažurira ISSAI okvir i objavljuje na mrežnim stranicama www.issai.org.

IV.

Dijelovi ISSAI okvira iz točke III. ove Odluke koji određuju temeljna načela i preduvjete za rad Državnog ureda za reviziju, objavljeni su na mrežnim stranicama www.revizija.hr. To su:

|  |  |
| --- | --- |
| ■ ISSAI 1 | Limska deklaracija |
| ■ ISSAI 10 | Meksička deklaracija o neovisnosti vrhovnih revizijskih institucija |
| ■ ISSAI 100-400 | Temeljna načela revizije javnog sektora  (ISSAI 100) |
|  | Temeljna načela financijske revizije (ISSAI 200) |
|  | Temeljna načela revizije učinkovitosti  (ISSAI 300) i |
|  | Temeljna načela revizije usklađenosti  (ISSAI 400). |

Druge dijelove ISSAI okvira iz točke III. ove Odluke, glavni državni revizor objavit će prema potrebi.

V.

Danom stupanja na snagu ove Odluke, prestaje važiti Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI) (»Narodne novine« 132/14).

VI.

Ova Odluka objavljuje se u »Narodnim novinama«, a stupa na snagu 24. travnja 2019.

Klasa: 012-02/19-01/1

Urbroj: 613-01-01-19-1

Zagreb, 21. ožujka 2019.

Glavni državni revizor
 mr. Ivan Klešić, dipl. oec., v. r.